[{"text_idx": "#000000", "text": "Addysg Gymraeg: Cyngor i ailystyried"}, {"text_idx": "#000001", "text": "Disgrifiad o\u2019r llun, Mae cyngor wrecsam am ailystyried eu polisi mynediad i ysgolion y sir"}, {"text_idx": "#000002", "text": "Mae cyngor Wrecsam wedi cadarnhau ei fod am edrych unwaith eto ar ei 'bolisi mynediad' oherwydd cwynion gan rieni fod prinder lle ar gyfer plant sydd am gael addysg cyfrwng Cymraeg."}, {"text_idx": "#000003", "text": "Yn ddiweddar fe wnaeth 750 o bobl arwyddo deiseb yn cwyno am brinder llefydd mewn ysgol Gymraeg newydd sydd wedi ei chodi yn ardal Gwersyllt."}, {"text_idx": "#000004", "text": "Yn o\u0302l ymgyrchwyr dim ond pump o lefydd sydd ar o\u0302l ledled y sir ar gyfer dosbarthiadau derbyn yn y chwe ysgol gynradd cyfrwng Cymraeg."}, {"text_idx": "#000005", "text": "Dywedodd y cynghorydd Michael Williams, sydd a\u0302 chyfrifoldeb am addysg ar gabinet Cyngor Wrecsam: \"Bydd cais i adolygu polisi mynediad presennol y cyngor yn cael ei gyflwyno i aelodau etholedig y cyngor yn y cyfarfod nesaf o'r pwyllgor craffu dysgu gydol oes.\""}, {"text_idx": "#000006", "text": "Bydd y pwyllgor yn cwrdd nesaf ar Orffennaf 16."}, {"text_idx": "#000012", "text": "Yn o\u0302l Ms Davies mae 20 o blant wedi methu a chael lle yn yr ysgol \"er gwaethaf y ffaith ei bod yn ysgol newydd.\""}, {"text_idx": "#000013", "text": "Dywedodd Eleri Roberts o ardal Brynhyfryd ac un o'r rhieni sy'n cael ei heffeithio gan y sefyllfa bresennol: \"Rwy'n credu bod y cyngor yn ailfeddwl eu safiad blaenorol - ac mae hynny i'w groesawu."}, {"text_idx": "#000014", "text": "\"Rydym ni o'r farn nad yw'r cyngor yn cyd-fynd a\u0302 chynllun ei hun o ran darpariaeth addysg Gymraeg."}, {"text_idx": "#000015", "text": "\"Rydym yn gwybod fod yna rieni sydd am gael addysg Gymraeg i'w plant ond eu bod yn byw yn rhy bell i ffwrdd i gael eu hystyried, ac o ganlyniad maent wedi dewis addysg cyfrwng Saesneg."}, {"text_idx": "#000016", "text": "\"Mae'n glir hefyd nad yw gweinidog addysg Cymru yn hapus gyda'r sefyllfa bresennol.\""}, {"text_idx": "#000020", "text": "Gwerthu maes awyr yn bosib 'oni bai am Covid'"}]